Κάτοικος της περιοχής εντόπισε το άψυχο σώμα του άτυχου σκύλου.

Κάθε μέρα και χειρότερα περιστατικά με ζώα έρχονται στο φως της δημοσιότητας, περιστατικά που προκαλούν αποτροπιασμό.

Μία τραγωδία με «πρωταγωνιστή» ένα σκύλο σημειώθηκε στο πρωί του Σαββάτου στην Πάρο όταν η Λιμενική Αρχή του νησιού ενημερώθηκε από ιδιώτη για τον εντοπισμό ενός νεκρού σκύλου στη θαλάσσια περιοχή «Αμπελάς» βορειοανατολικά της Πάρου.

Λιμενική που μετέβησαν στο σημείο, είδαν το σκυλί τυλιγμένο στο λαιμό με ένα σχοινί και δεμένη μία πέτρα στο άκρο αυτού.

Ο Δήμος Πάρου ενημερώθηκε για το θλιβερό αυτό περιστατικό ώστε να γίνει υγειονομική ταφή του ζώου.

Αναλυτικά το δελτίο τύπου του Λιμενικού Σώματος:

«Ενημερώθηκε, πρωινές ώρες, η Λιμενική Αρχή Πάρου από ιδιώτη, για τον εντοπισμού νεκρού ζώου (σκύλου), στη θαλάσσια περιοχή «ΑΜΠΕΛΑΣ» βορειοανατολικά ν. Πάρου.

Άμεσα στελέχη της οικείας Λιμενικής Αρχής μετέβησαν στην περιοχή, όπου διαπίστωσαν ότι το ανωτέρω ζώο είχε τυλιγμένο στο λαιμό του ένα σχοινί, με δεμένη πέτρα στο άκρο αυτού.

Από το Λιμεναρχείο Πάρου, που διενεργεί την προανάκριση, ενημερώθηκε ο δήμος Πάρου για την υγειονομική ταφή του ζώου.».

(φωτογραφία αρχείου)